HRVATSKI CRVENI KRIŽ

Zagreb, Ulica Crvenog križa 14/I

KLASA: 406-03/25-08/33

URBROJ: 101-12-25-2

Zagreb, 23. svibnja 2025.

POZIV NA DOSTAVU PONUDE

ZA PREDMET NABAVE:

Priznanja za višestruke davatelje krvi za 2025.

Sadržaj

[1. OPĆI PODACI 3](#_Toc198892595)

[1.1. Podaci o naručitelju 3](#_Toc198892596)

[1.2. Osobe zadužene za komunikaciju s ponuditeljima 3](#_Toc198892597)

[1.3. Vrsta postupka nabave 3](#_Toc198892598)

[1.4. Vrsta ugovora o nabavi 3](#_Toc198892599)

[2. PODACI O PREDMETU NABAVE 3](#_Toc198892600)

[2.1. Opis predmeta nabave i tehnička specifikacija 3](#_Toc198892601)

[2.2. Količina predmeta nabave: 5](#_Toc198892602)

[2.3. Mogućnost nabave dodatnih količina 6](#_Toc198892603)

[2.4. Opis načina nuđenja 6](#_Toc198892604)

[2.5. Mjesto isporuke 6](#_Toc198892605)

[2.6. Rok isporuke 6](#_Toc198892606)

[3. OBVEZNI RAZLOZI ZA ISKLJUČENJE GOSPODARSKOG SUBJEKTA 6](#_Toc198892607)

[4. PODACI O PONUDI 7](#_Toc198892608)

[4.1. Sadržaj ponude 7](#_Toc198892609)

[4.2. Način izrade ponude 7](#_Toc198892610)

[4.3. Način dostave ponude: 7](#_Toc198892611)

[4.4. Način određivanja cijene ponude 7](#_Toc198892612)

[4.5. Kriterij za odabir ponude 8](#_Toc198892613)

[4.6. Jezik i pismo ponude 8](#_Toc198892614)

[4.7. Rok valjanosti ponude 8](#_Toc198892615)

[5. OSTALE ODREDBE 8](#_Toc198892616)

[5.1. Rok i način za dostavu Ponuda: 8](#_Toc198892617)

[5.2. Otvaranje ponuda 9](#_Toc198892618)

[5.3. Rok, način i uvjeti plaćanja 9](#_Toc198892619)

[6. Prilozi 9](#_Toc198892620)

# OPĆI PODACI

## Podaci o naručitelju

Naziv Naručitelja: Hrvatski Crveni križ

Adresa/sjedište Naručitelja: Zagreb, Ulica Crvenog križa 14/I.

OIB: 72527253659

Broj telefona: 01/4655 814

Broj telefaksa: 01/4655365

Internetska adresa: [www.hck.hr](http://www.hck.hr)

## Osobe zadužene za komunikaciju s ponuditeljima

Božica Bortek, Silvija Kanižaj, adresa elektroničke pošte: ddk@hck.hr

Marko Borić, adresa elektroničke pošte: marko.boric@hck.hr

## Vrsta postupka nabave

Javno nadmetanje.

## Vrsta ugovora o nabavi

Naručitelj i odabrani ponuditelj sklopit će ugovor o nabavi usluga.

Ugovorne strane izvršavat će Ugovor o nabavi roba u skladu s uvjetima određenima u Pozivu na dostavu ponuda i odabranom ponudom.

# PODACI O PREDMETU NABAVE

## Opis predmeta nabave i tehnička specifikacija

**I. Priznanja za 35, 55 i 75 darivanja (žene) i 50, 75 i 100 darivanja (muškarci)**

Minimalne tehničke specifikacije:

Promjer medalje: 40,00 mm

Debljina medalje: 2,50 mm

Materijal medalje: Tombak, s minimalno 20 % udjela cinka

Površinska obrada: Zlatni znak – pozlata

Srebrni znak – srebrni ili rodium premaz

Brončani znak – pozlata “roze gold”

Na svakoj medalji je ugrađena alkica (kopča) za lentu, a na lenti je sa stražnje strane ugrađena sigurnosna igla za pričvršćivanje lente i medalje. Lenta je trokutastog oblika izrađena od materijala u bojama hrvatske zastave (crveno, bijelo, plavo). Medalje za DDK se pakiraju u kutiju dimenzija 150 x 110 mm izrađene od šagrena (prešanog kartona) tamnocrvene boje. Ležište za medalju izrađeno je od crvenog pliša. Unutrašnjost poklopca kutije izrađena je od bijele svile gdje je otisnut logo Hrvatskog Crvenog križa u boji, na unutrašnjosti poklopca kutije nalazi se i traka u bojama hrvatske zastave (crveno, bijelo, plavo) za pridržavanje deklaracije.

Dizajn priznanja u privitku.

Odabrani ponuditelj se obvezuje:

1. Priznanje - medalje izraditi prema uputama Naručitelja i prema utvrđenim opisima,

2. Naručitelju omogućiti u svakom trenutku kontrolu nad izradom priznanja/medalja u

svom poslovnom prostoru,

3. Medalje pakirati u odgovarajuće kutije prema priloženim opisima prilikom isporuke Naručitelju,

4. Predmet nabave prodavati isključivo Hrvatskom Crvenom križu pod uvjetima utvrđenim u ovom Pozivu za dostavu ponuda i sklopljenom ugovoru koji će se zaključiti na temelju ovog Poziva za dostavu ponuda.

5. Svaku medalju prati deklaracija sa svim specifikacijama medalje (potvrda o udjelu i sastavu).

**II. Plaketa za završno darivanje krvi**

Minimalne tehničke specifikacije:

Nagrada tri sloja pleksiglasa 5 mm, podnožje 10 mm, tisak na pleksiglas, personalizacija na srebrnu sjajnu pločicu.

Pojedinačno pakiranje u kartonsku kutiju po mjeri nagrade, dorada: personalizirana naljepnica na kutiju. Završne plakete moraju biti izrađene u propisanom roku ali zbog personalizacije neće biti isporučene Hrvatskom Crvenom križu nego će ostati uskladištene kod ponuditelja te će se isporučivati sukcesivno prema naručiteljevim (Hrvatski Crveni križ) potrebama a utemeljenim na dostavljenim potrebnim podacima od društava Crvenog križa. Prilikom svake isporuke potrebno je priložiti otpremnicu kako bi se pratilo stanje isporuke i zaliha.

Dizajn plakete u privitku

**III. Plakete za darivatelje krvi**

Plaketa za izvanredan uspjeh – 95 davanja za žene.

Plaketa za izvanredan uspjeh – 125 davanja za muškarce.

Plaketa za izvanredan uspjeh – 150 davanja za muškarce.

Plaketa za izvanredan uspjeh – 175 davanja za muškarce.

Plaketa za izvanredan uspjeh – 200 davanja za muškarce.

Nagrada od troslojnog pleksija i metala (ZAMAC – cink legura); površinska obrada metala: pozlata; dorada: ručno bojanje križa u crvenu boju; debljina pleksija 20 mm (8 mm + 4 mm + 8 mm); dimenzija nagrade: 95 mm x 130 mm; dorada: tisak teksta na pleksi; za 125 puta darovanu krv. Pojedinačno pakiranje u bijelu kartonsku kutiju po mjeri nagrade (100 mm x 135 mm), dorada: tisak na kutiju.

Dizajn plaketa u privitku

**Ostale odredbe**

Ponuđeni proizvodi moraju u cijelosti zadovoljiti sve tražene uvjete iz ove točke Poziva za dostavu ponuda. Svi proizvodi moraju zadovoljavati sve zahtjeve određene važećim propisima i pravilima struke. Kvaliteta isporučene robe mora biti sukladna važećim zakonima, pravilnicima i drugim propisima o kvaliteti robe u prometu te ispravno deklarirana. Prilikom isporuke svi proizvodi moraju biti propisano pakirani, označeni i deklarirani na hrvatskom jeziku. Odabrani ponuditelj se obvezuje dostavljati robu u ambalaži koja jamči očuvanje kvalitete prilikom skladištenja i transporta, dostavljenu u paketima i dopremljenu odgovarajućim vozilima na lokacije isporuke. Trošak ambalaže paketa, tiskanja, oznake na ambalaži kao i sav manipulativni trošak slaganja, transporta i isporuke snosi odabrani Ponuditelj i treba biti uključen u cijenu proizvoda.

## Količina predmeta nabave:

a) Priznanja za 35, 55 i 75 darivanja (žene) i 50, 75 i 100 darivanja (muškarci)

Brončani znak – 35 darivanja (žene) – 220 komada

Brončani znak – 50 darivanja (muškarci) – 1250 komada

Srebrni znak – 55 darivanja (žene) – 60 komada

Srebrni znak – 75 darivanja (muškarci) – 530 komada

Zlatni znak – 75 darivanja (žene) – 25 komada

Zlatni znak – 100 darivanja (muškarci) – 190 komada

b) Plaketa za završno darivanje krvi - 250 komada

c) Plaketa za darivatelje krvi za izvanredni uspjeh

Žene 95 darivanja – 5 komada

Muškarci 125 darivanja – 60 komada

Muškarci 150 darivanja – 15 komada

Muškarci 175 darivanja – 18 komada

Muškarci 200 darivanja – 2 komada

## Mogućnost nabave dodatnih količina

Naručitelj zadržava pravo nabave dodatnih količina proizvoda ili usluga u odnosu na količine navedene u ovom pozivu, i to po cijeni koja je ponuđena u dostavljenim ponudama. Ova mogućnost nabave dodatnih količina primjenjivat će se samo u slučaju potrebe za dodatnim količinama, koje će biti naručene u istim uvjetima kao što je definirano u ovoj nabavi, bez ponovnog postupka nabave.

## Opis načina nuđenja

Potrebno je nuditi cjelokupan predmet nabave. Predmet nabave nije podijeljen na grupe.

## Mjesto isporuke

Nacionalni logistički centar Hrvatskog Crvenog križa, Savska cesta 89D, Sesvete-Jelkovec, sukladno prethodnom dogovoru s Naručiteljem.

## Rok isporuke

Krajnji rok za isporuku predmeta nabave je **31. srpnja 2025.**

# OBVEZNI RAZLOZI ZA ISKLJUČENJE GOSPODARSKOG SUBJEKTA

Gospodarski subjekt isključit će se iz postupka nabave u bilo kojoj njegovoj fazi:

a. ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;

b. ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

c. ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije;

d. ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

e. ako je u posljednje dvije godine do početka postupka nabave učinio težak profesionalni propust, a koji Naručitelj može dokazati na bilo koji način;

f. ako su proizvodi i usluge koje Ponuditelj nudi nastali u procesima u kojima je korišten rad djece.

Naručitelj kao dokaz da se gospodarski subjekt ne nalazi u jednoj od situacija navedenih u ovoj točki Poziva na dostavu ponude prihvaća potpisanu izjavu o nepostojanju razloga za isključenje ponuditelja (Obrazac 2 - Izjava o etičnosti poslovanja) od strane osobe po zakonu ovlaštene za zastupanje gospodarskog subjekta koja se dostavlja u ponudi. Izjava ne smije biti starija od tri mjeseca od dana početka postupka nabave.

# PODACI O PONUDI

## Sadržaj ponude

Svaki je ponuditelj dužan uz ponudu priložiti:

1. Ponudbeni list

2. Ponudbeni troškovnik

3. Izjava ponuditelja o etičnosti poslovanja,

4. Uzorke

## Način izrade ponude

Ponuda mora biti izrađena u obliku naznačenom u Pozivu za dostavu ponude te treba sadržavati sve elemente propisane Pozivom.

Ponuda se predaje u izvorniku, potpisana od strane ovlaštene osobe za zastupanje po zakonu i ovjerena pečatom ponuditelja.

Ponuda mora biti povezana u cjelinu.

Ponude u papirnatom obliku pišu se neizbrisivom tintom.

Ponuditelj može predati samo jednu ponudu.

## Način dostave ponude:

Ponuda se dostavlja putem elektroničke pošte na e-mail adresu naznačenu u točki 1.2. poziva do naznačenog datuma te dostavom uzoraka za koje se šalje ponuda također do datuma naznačenog za dostavu ponuda.

Uzorke dostaviti na adresu Naručitelja (Ulica Crvenog križa 14/1, 10 000 Zagreb) do datuma naznačenog za dostavu ponuda.

Alternativne ponude nisu dopuštene.

## Način određivanja cijene ponude

Cijena ponude je nepromjenjiva tijekom trajanja ugovora.

Cijena ponude piše se brojkama. Cijena ponude izražava se za cjelokupan predmet nabave.

U cijenu trebaju biti uračunati svi troškovi (pakiranje, tisak, oznake na ambalaži, slaganje, transport i isporuka) i popusti, bez poreza na dodanu vrijednost, koji se iskazuje zasebno iza cijene ponude. Ukupnu cijenu ponude čini cijena ponude s porezom na dodanu vrijednost..

## Kriterij za odabir ponude

Kriterij za odabir ponude je ekonomski najpovoljnija ponuda, uz zadovoljavanje ostalih uvjeta navedenih u Pozivu za dostavu ponude.

|  |  |  |  |
| --- | --- | --- | --- |
| 1. | Najniža cijena. | Najnižoj ponudi dodjeljuje se maksimalno 70 bodova.Bodovi za predloženi financijski iznos ponude = 70 maksimalnih bodova X najniži iznos dostavljene ponude (Cmin) / predloženi financijski iznos ponude koja se ocjenjuje (Cp) | Maksimalno 70 bodovaBp = 70 x CminCp |
| 2. | Kvaliteta i estetika artikala iz ponude koju će ocijeniti Povjerenstvo za nabavu pregledom dostavljenih uzoraka. | Kvalitetu i estetiku izvedbe procjenjuje Povjerenstvo za nabavu HCK uvidom u uzorak, deklaraciju i minimalne tehničke specifikacije pojedinih artikala te način površinske i završne obrade. Zbog zanatskog načina rada i same izrade medalja i plaketa Povjerenstvo za nabavu će odlučiti o kvaliteti i estetici same izrade i o odabiru ponuditelja.  Pregledavanjem uzoraka svaki član Povjerenstva će ponudi dodijeliti od 1 do 30 bodova, a aritmetičkom sredinom dobit će se ukupan broj bodova u ovom kriteriju. | Maksimalno 30 bodova |

## Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

## Rok valjanosti ponude

Rok valjanosti ponude je 30 dana od dana isteka roka za dostavu ponuda i mora biti naveden u obrascu ponude.

# OSTALE ODREDBE

## Rok i način za dostavu Ponuda:

Ponude je potrebno dostaviti do **10. lipnja 2025. do 12:00 sati.** Ponuda se dostavlja putem elektroničke pošte na adresu: marko.boric@hck.hr.

## Otvaranje ponuda

Otvaranje ponuda neće biti javno.

## Rok, način i uvjeti plaćanja

Način plaćanja je 30 dana računajući od dana zaprimanja računa.

Predujam je isključen.

# Prilozi

Obrazac 1 - Ponudbeni list

Obrazac 2 - Izjava o etičnosti poslovanja

Obrazac 3 – Ponudbeni troškovnik

**Obrazac 1**

**PONUDBENI LIST**

Naručitelj: Hrvatski Crveni križ

Predmet nabave: Priznanja za višestruke davatelje krvi za 2025.

KLASA: 406-03/25-08/33

Ponuditelj:

(Tvrtka/naziv):

Sjedište:

OIB:

Obveznik PDV-a: DA NE (zaokružiti)

Adresa za dostavu pošte:

E-pošta:

Telefon:

Kontakt osoba:

Osoba ovlaštena za potpisivanje ugovora (ime i prezime, funkcija)

**Cijena ponude:**

|  |  |
| --- | --- |
| Cijena ponude (EUR bez PDV-a) |  |
| Porez na dodanu vrijednost |  |
| Cijena ponude (EUR s PDV-om) |  |

Broj Ponude:

Datum:

Rok valjanosti ponude je trideset (30) dana od isteka roka za dostavu ponuda.

Ponuditelj potpisom potvrđuje da je upoznat sa svim uvjetima i zahtjevima određenim Pozivom te sukladno tome dostavlja ponudu.

PONUDITELJ:

(tiskano napisati ime, prezime i potpis osobe ovlaštene za zastupanje)

**Obrazac 2**

**IZJAVA O ETIČNOSTI POSLOVANJA**

kojom ja:

(ime i prezime, adresa)

kao ovlaštena osoba za zastupanje gospodarskog subjekta:

(naziv i sjedište gospodarskog subjekta, OIB)

izjavljujem za sebe i za gospodarski subjekt, da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za gospodarski kriminal, prijevaru, neisplatu plaća i doprinosa, neisplatu minimalne plaće, utaju poreza.

Isto tako izjavljujem da proizvodi i usluge koje nudimo nisu nastali u procesima u kojima je korišten rad djece.

U **M.P.**

 (mjesto i datum) (potpis odgovorne osobe ponuditelja)

Napomene: Izjava ne smije biti starija od tri mjeseca računajući od dana početka postupka nabave. Izjava mora biti potpisana od strane ovlaštene osobe

**Obrazac 3**

**Ponudbeni troškovnik**

**Naručitelj:** Hrvatski Crveni križ

**Predmet nabave:** Priznanja za višestruke davatelje krvi za 2025.

**KLASA:** 406-03/25-08/33

**Ponuditelj:**

(Tvrtka/naziv): .............................................................................................................

Sjedište: ......................................................................................................................

OIB: .............................................................................................................................

|  |  |  |  |  |
| --- | --- | --- | --- | --- |
| **Br.** | **Naziv stavke** | **Količina (komada)** | **Jedinična cijena****(EUR bez PDV-a)** | **Ukupna cijena stavke****(EUR bez PDV-a)** |
| 1. | Brončani znak | 1470 |  |  |
| 2. | Srebrni znak | 590 |  |  |
| 3. | Zlatni znak | 215 |  |  |
| 4. | Plaketa za završno darivanje krvi | 250 |  |  |
| 5. | Plaketa – Žene 95 darivanja | 5 |  |  |
| 6. | Plaketa – Muškarci 125 darivanja | 60 |  |  |
| 7. | Plaketa – Muškarci 150 darivanja | 15 |  |  |
| 8. | Plaketa – Muškarci 175 darivanja | 18 |  |  |
| 9. | Plaketa – Muškarci 200 darivanja: | 2 |  |  |
| **Cijena ponude (EUR bez PDV-a)** |  |
| **Porez na dodanu vrijednost** |  |
| **Cijena ponude (EUR s PDV-om)** |  |

U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_

 (mjesto, datum)

M.P.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano napisati ime, prezime i potpis osobe ovlaštene za zastupanje po zakonu)